Miljø+og+klima


 * Miljø og klima **

En av de sentrale konklusjonene fra FNs klimapanel ([]) er at verdens utviklingsland hardest vil bli rammet av endringene i klima. Dette er land som i tillegg har minst evne til å kunne tilpasse seg endringene.

En av de store konsekvensene av klimaendringene er tørke. Afrika er det kontinent som i størst grad vil merke sammenhengen mellom vann og klima. Innen 2025 kan halvparten av de afrikanske landene mangle vann. Det er et økende behov for vann til matproduksjon og innen 2025 kan vannmengden som trengs øke med 50 %. Samtidig avtar tilgangen på vann. Namibia er i dag et av verdens tørreste land og vannmangelen vil få konsekvenser for landet.



En annen konsekvens av klimaendringene er store vannmengder. Namibia er i den situasjonen at landet er preget av mye tørke, men samtidig vil utsettes for økte flommer langs Zambezi, Afrikas fjerde lengste elv. Dette fører til et uforutsigbart klima, og vil få konsekvenser for jordbruket i landet.

Oli Brown jobber ved International Institute for Sustainable Development (IISD), en internasjonal organisasjon som blant annet har klima, miljø, bærekraftige marked, subsidier og konflikt som sine viktigste oppmerksomhetsområder. Brown understreker at klimaendringene forsterker allerede eksisterende problemer og motsetninger, og truer internasjonal fred og stabilitet fordi miljøproblemene sinker de økonomiske og sosiale framskrittene i Afrika.